open-index/open-wikipedia-markdown huggingface dataset:
Ceuta

**Ceuta**, na Maroko Sebta (árabe: سَبْتَة) ta un di e dos siudat outónomo di Spaña na kosta norte di Afrika. E ta situá den e península di Tingitana na oria di e estrecho di Gibraltar. Ademas di Laman Mediteráneo e tin frontera ku Maroko den wèst i sùitwèst. E siudat tin un superfisie di 18,5 km² i un poblashon di 84.959 habitante (2017). Cueta ta sirbi komo kampamento militar i puerto liber. E ta den Union Oropeo bou di un status ku sierto exklushonnan, entre otro e régimen di aduana i impuesto.

## Mira tambe
* Melilla
Abolishon di sklabitut den Reino Hulandes

E **abolishon di [[sklabitut]] den [[Reino Hulandes]]** a tuma lugá mei-mei di siglo diesnuebe. Dia promé di yanüari 1869, sklabitut a yega su fin formalmente na India hulandes (awor Indonesia). Ku e Lei di Emansipashon sklabitut a wòrdu abolí dia promé di yüli 1863 na Sürnam i Kòrsou i Dependensianan (konstituí pa loke ta aktualmente e paisnan Aruba, Kòrsou, Sint Maarten i e entidatnan públiko Boneiru, Saba i Sint Eustatius).

## Abolishon
Despues ku Rei Willem I di Hulanda a proklamá e abolishon di trafikashon di katibu na 1815, a tuma kasi sinkuenta aña pa sklabitut mes tambe wòrdu abolí formalmente.  Den e mesun tempu, otro podernan kolonial a bai over na abolishon mucho mas lihé: imperio britániko na 1833 i na reino franses na 1848.

E liberashon di e katibunan den e parti franses di Sint Maarten no a keda sin efekto pa e parti hulandes. Pa prevení ku katibunan ta hui di e banda hulandes pa e banda franses di e isla outoridatnan lokal ta akseptá pa trata e katibunan igual na e katibunan liberá, sinembargo manteniendo formalmente e status hurídiko di katibu. 

Implementashon di leinan pa prohibí sklabitut den Reino Hulandes a tuma lugá den varios etapa i a depende di e region.

 
Na India hulandes esaki a kuminsa na 1860 i tabata te 1910 ku esaki a keda konkluí den tur skina di e archipielago. Na Sürnam i Kòrsou i su Dependensianan sklabitut a wòrdu abolí mediante e *Ley di Emansipashon* desde promé di yüli i tabata usa e término *[[emansipashon]]* pa bedei e prohibishon di sklavitut. Riba e fecha aki 35.000 katibu na Sürnam i 12.000 katibu riba e islanan hulandes den Karibe a haya nan libertat. A organisá fiesta unda a presentá Rei Willem III di Hulanda komo e figura klave i esun ku a hasi bon obra pa e katibunan liberá. 

Pa kompensa e pèrdida di propiedat gobièrnu hulandes a paga e doñonan un suma di 300 florin pa katibu na Sürnam. Pa katibu na Kòrsou esaki tabata 200 florin, mientras na India hulandes e kompensashon tabata entre 50 i 350 florin, dependiendo di e edat di e katibu. Doñonan di katibu tabata kobra e kompensashon aki dor di presentá un lista di personanan den nan poseshon, e asina yamá "borderel".  En total e kompensashon a suma kasi 12 mion florin, igual na mas of menos 10% di e gastonan di gobièrnu hulandes na 1863. 

## Selebrashon di e abolishon

Na Sürnam ta selebra e abolishon di sklabitut ku e dia di fiesta anual Ketikoti. Tambe ta selebra Ketikoti bou di e afrosürnameñonan bibá na Hulanda i e islanan hulandes karibense i bou di e afroantianonan na Hulanda. Na Kòrsou, Sint Eustatius, Sint Maarten i Saba ta selebra e fecha di promé di yüli bou di e nòmber di "Dia di Emansipashon". Saba a selebr'e pa promé bes na 2021. Desde 2022 e dia ta un dia di fiesta ofisial na Sint Eustatius.

Kuminsando na 2023, 150 aña despues ku abolishon di sklabitut a keda efektivamente realisá, lo selebrá den henter Reino Hulandes un aña konmemorativo, kual ta kore di 1 di yüli 2023 te 1 di 1 di yüli 2024.

## Mira tambe
* Emansipashon
* Diskulpa di Hulanda pa e pasado kolonial
* Plataforma Sklabitut i Herensia di Sklabitut
1 di yüli

**1 di yüli** ta e di 182 dia di aña (183 den un schrikkeljaar) riba e kalènder gregoriano. Ta resta 183 dia pa e aña terminá.

## A sosodé
* 1863 - Na Sürnam i Kòrsou i Dependensianan ta abolí sklabitut.
* 1922 - Na Kòrsou obreronan, sostené pa R.K. Volksbond, a lanta nan propio sindikato: ‘Liga di Trahadornan di Haf’, e promé sindikato na Antias Hulandes.
* 1960 - Somalia ta independisá di Italia i Reino Uni.
* 1960 - Ghana ta independisá di Imperio britániko i ta bira un repúblika. 
* 1962 - Ruanda i Burundi ta independisá di Bélgika.
* 2023 - Rei Willem-Alexander ta pidi diskulpa pa pasado di sklabitut na inisio di e selebrashon pa konmemorá 160 aña di Abolishon di sklabitut den Reino Hulandes.
* 2024 - Gobièrnu hulandes lo introdusí un mínimo sosial pa e habitantenan di Boneiru, Saba i Sint Eustatius. Na Boneiru, por ehempel, e suèldu mínimo lo mester subi ku kasi 30 porshento di 1236 pa 1750 dòler.

## A nase
* 1931 - Jacques Hermelijn (†2022), outor kurasoleño.
* 1976 - Patrick Kluivert, hungadó profeshonal, treiner i dirigente di futbòl hulandes.
## A fayesé

## A selebrá/konmemorá
*  - Dia di Independensia
*  - Dia Nashonal (Canada Day)
*  - Konmemorashon Nashonal di pasado di sklabitut / Ketikoti
*  - Dia di Emansipashon
*  - Dia di Emansipashon
*  Saba - Dia di Emansipashon
*  Sint Eustatius - Dia di Emansipashon
*  - Dia di Emansipashon
*  - Dia di Emansipashon
*  - Ketikoti (dia di libertat)
Norma-Wever-Croes

E **Norma-Wever-Croes** ta un nomber colectivo pa un serie di normanan cu ta regula e salario maximo di funcionario halto den sector publico y semi-publico na Aruba. Base di e norma ta un limite di salario, fiha na 130% di e total di salario di prome minister di Aruba. E norma ta carga e nomber di Evelyn Wever-Croes, prome minister di Aruba desde 2017.  

## Historia
Na 2020 a introduci un norma salarial como medida den cuadro di e "Landenpakket", un pakete di medida compila den palabracion cu Hulanda pa mehora e situacion financiero-economico na Aruba. E tabata specificamente un condicion di e Conseho di Minister di Reino (RMR, "Rijksministerraad") pa Aruba ricibi e di dos pakete di sosten di liquides durante e crisis di corona y cual a wordo uza pa e ayudo di emergencia FASE. E norma salarial tin como meta pa evita dunamento di salario exorbitante den sector (semi-)publico y pa trece cambio den e structura salarial di gobierno.  E norma Wever-Croes ta comparabel cu e asina yama "Balkenendenorm" estableci na Hulanda na aña 2013.

Na 2022 formalisacion di e norma salarial den un ordenansa tabata uno di e ocho condicion pa elimina e recorte salarial di ambtenaar di 12,6%, un medida den cuadro di corona cu ta na vigor desde 2020.

Dentro di Reino Hulandes e paisnan Sint Maarten i Corsou tambe a introduci mediante ordenansa un norma pa reglementa e entrada mas halto den sector (semi)-publico. 

## Ley
E medida di norma salarial a wordo incorpora den un ley titula "Landsverordening Normering Topinkomens" (LNT) i na 2022 a ser presenta na Parlamento di Aruba. Cu amienda parlamento ta aproba e ley LTN dia 28 di juni; na cual momento e salario maximo pa aña a keda fiha na Af. 329.000 y acopla na un periodo di transicion di 5 aña.

## Mira tambe
* Colegio di supervision financiero Aruba
Campo Alegre

**Campo Alegre**, tambe konosí komo **Le Mirage**, tabata un bordèl den aire liber na Kòrsou. E kompleho ta establese riba un tereno ku tabata un kampamentu militar, situá na altura di Seru Fortunaweg serka di Aeropuerto Hato. El a kuminsa den añanan 40 di siglo 20 i tabata den operashon te ku 2020, momentu ku e virus di corona a brota i e negoshi a bai fayit. E tabata e kas di prostitushon legal di mas grandi den hemisferio oksidental. 

## Historia
Den añanan binti di siglo 20 refineria Isla ta habri na Kòrsou. Muhénan tabata migra pa e isla pa duna servisio na e trahadó petrolero i navegantenan riba e tankeronan. Den sentro di siudat tabatin muhénan prosedente di Venezuela, Colombia i Santo Domingo ku tabata operá durante añanan trinta i kuarenta di siglo 20. Den dékada kuarenta a konsekuensia di Guera Mundial II militarnan di marina hulandes i merikano a kuminsa yega e isla, oumentando e demanda pa prostituta. Aunke ku outoridatnan a impone un prohibishon riba prostitushon den sentro di Willemstad, e situashon tabata difisil pa por kontrola. 

Pa solushona e problema gobernador ta instalá un komishon pa kombati prostitushon i malesa venériko na 1942, kual tabata inkluí representantenan di departamentu di salubridat publiko i klero. Sinembargo ta yega na e konklushon ku e mihor alternativa tabata pa konsentra prostitushon den un lugá leu for di sentro di siudat Willemstad. E plan tabata enserá ku e prostituta lo traha independientemente. Banda di esei ta pone regulashon estrikto na e permiso pa negoshi di prostitushon. E kompleho a habri 30 di mei 1949 bou di e nòmber Campo Alegre. 

Inisialmente e muhénan di bida a wòrdu reklutá na Cuba i Venezuela. Nan tabata risibi un permiso pa traha pa 3 luna den e bordèl. Entre e final di dékada 1940 pa meimei di 1990, mitar di e prostitutanan tabata regresa pa traha otro 3 luna. Ta estimá ku 25.000 muhénan di bida a wòrdu emplea pa e establesimentu entre 1949 i 1990.

E kompleho, ku un superfisie di 72.000 m² na Cunucu Hatu i Seroe Fortuna, ta konsistí di diferente edifisio, entre otro un hotel ku aproksimadamente 156 kamber, tienda, restaurant, varios bar, un gimnasio, un pisina, ofisina i 45 lugá di parker. Ademas e tereno por stashona te 600 vehíkulo. E kompleho tabata propiedat di e kompania establesé na British Virgin Islands yama Wilshire Advisors Ltd. Na september 2023 gabinete Pisas a kumpra e kompleho na findishi pa 8 mion florin.

## Benta
Riba enkargo di Ministerio Públiko Kòrsou (OM) e kompleho tabata desde 2022 den un proseso di benta na findishi, permitiendo un posibel kontinuashon di e negoshi di prostitushon bou di reglanan mas estrikto. Esaki tabata debi ku OM a pone beslag pa e sentensia na 2013, kaminda Wilshire Advisors Ltd. a keda kondená pa labamentu di plaka i mester paga 14 mion florin na hustisia. Na findishi dia 26 di september 2023 pais Kòrsou ta kumpra e propiedat pa 8 mion; esaki a okashoná un avalancha di kritika den media.
William Millerson

**William Walter (Junior) Millerson** (☆ 10 di januari 1953 na Aruba - † 20 di juni 2020 na Amsterdam (Hulanda) tabata un politico di Corsou y karateka, di ocho dan di wado-rya karate. E tabata presidente di e Federashon Panamerikano di Karate di 1993 te 2013. Entre 2017 y 2020 e tabata presidente di Parlamento di Corsou y tabata te su fayecimento parlamentario pa PAR.

## Deporte
Millerson tin e di 8 dan den faha preto di Wado-ryu karate. Como karateka e tabata forma parti di e team principal di Hulanda pa hopi tempo. Den e capacidad aki el a gana un medaya di plata na e Campeonato Europeo di Karate na 1973 y 1975. El a gana un medaya di brons na e Campeonato Mundial di Karate di 1975. Despues di su carera di karate, el a sigui como entrenador y a funda e Asociacion di Karate di Corsou na 1976. Di 1993 pa 2013 e tabata presidente di e Federacion Pan-Americano di Karate. For di 1997 te 2013 e tabata presidente di e Comite Olimpico di Antias Hulandes. Entre 1998 y 2014 e tabata tambe e promé vicepresidente di e Federacion Mundial di Karate. Na 2011, Millerson a wordo nombra Cabayero (*ridder*) den e Orden di Oranje-Nassau door di Gobernador di Corsou pa su servicionan na deporte.

## Politica
Millerson a keda eligi como miembro di Parlamento di Corsou pa PAR durante e elekshonnan di 2017. Despues di e elekshon, el a wordo nomina pa PAR como presidente di parlamento. Den reunion di dia 11 di mei, el a keda eligi unanimamente den e puesto aki pa e miembronan di Parlamento presente. Dia 3 di juni 2020, el a renuncia e puesto pa motibo di salud y a wordo sigui como presidente di parlamento pa Ana-Maria Pauletta. Su asiento, cu a bira vacante debi na su morto dia 20 di juni, a wordo ocupa pa Shaheen Elhage dia 11 di augustus 2020, despues cu Marilyn Alcalá-Wallé a hala atras prome como sucesor.
Merle Collins

**Merle Collins** (☆ 29 di september 1950 na Aruba) ta un poeta, novelista y autor di cuentanan cortico di Grenada. 

## Bida y labor
Naci na Aruba na 1950 pero lanta na Saint George’s, Merle Collins a wordo inspira for di un edad hoben pa su mama y wela pa conserva e tradicion oral di Caribe pa medio di idioma. Despues di completa scol secundario catolico na Grenada, el a bay studia na University of the West Indies na Mona, Jamaica, caminda el a gradua na 1972 y a regresá pa duna les di Ingles, historia y Spañó na scolnan na Grenada y St. Lucia. Na 1981, el a obtene un master den estudionan Latinoamericano for di Universidad di Georgetown. Dies aña despues, el a ricibi su doctorado for di Universidad di London riba e historia y politica di Grenada for di añanan 1950 te cu añanan 1970. 

Collins tabata profundamente envolvi den e revolucion Grenadiense y a fungi como coordinador di gobierno pa investigacion riba Latinoamerica y Caribe. Di 1984 te 1995 el a traha como docente di estudionan di Caribe na University of North London. Actualmente e ta profesor di literatura comparativo y Ingles na Universidad di Maryland na Merca.

El’a bandona Grenada pa Inglatera na 1983. unda su promé poema a keda publica den un antologia, *Callaloo: A Granada Anthology* (1984). E siguiente aña el a publica su propio coleccion *Because the dawn breaks!: Poems dedicated to the Grenadian People*. 

Inspira pa e tradicion oral di e cultura Caribense, e poemanan di Collins tin un ritmo similar na e *[[spoken word]]* y dialectonan Caribense. Temanan importante den e obra di Collins ta inclui e rol di hende muhe komo wardado di idioma y balornan tradicional en frente di e colonistanan Britanico y e lucha di hende muhe Grenadiense pa desaroya nan nacionalismo, manera den su novela *Angel*..  E ultimo aki ta cronica e lantamento politico di su protagonista principal y di e evolucion di nacionalismo politico Grenadiense atraves di tres generacion di hende muhe.

## Bibliografia
### Poesia
* *Because the Dawn Breaks!: Poems Dedicated to the Grenadian People*, 1985
* *Rotten Pomerack*, 1992
* *Lady in a Boat: Poems*, 1999
### Novela
* *Angel*, 1987
* *Watchers and Seekers: Creative Writing by Black Women in Britain*, 1987 
* *The Color of Forgetting*, 1995
* *Ocean Stirrings: A Work of Fiction in Tribute to Louise Langdon Norton Little, Working Mother and Activist, Mother of Malcolm X and Seven Siblings*, 2023
### Cuenta cortico
* *Rain Darling: Stories*, 1990
* *The Ladies are Upstairs*, 2011
Maurice Bishop

**Maurice Rupert Bishop** (☆ 29 di mei 1944 na Aruba - † 19 di oktober 1983 na Saint George’s) tabata un politico y revolucionario di Grenada. E tabata e prome minister-presidente di Grenada di 1979 te 1983. 

Bishop a nace na Aruba como e unico yiu homber di Rupert y Alimenta Bishop, ambos procedente di Grenada. E tabatin dos ruman muhe mayo. Na 1950 e famia ta repatria pa Grenada. Bishop ta muda na 1963 pa Reino Uni unda e ta studia ley. Na 1970 e ta gradua y na su regreso na Grenada ta drenta den arena politico. Bishop ta lanta na 1973 e partido politico "Movement for Assemblies of the People" (MAP), cu un aña despues ta integra cu "Joint action for Education Welfare and Liberation" (JEWEL) bou di e nomber nobo "New Jewel Movement".
Ketikoti

**Ketikoti** (skirbi tambe Keti-koti of Keti Koti), ofisialmente na hulandes: **Dag der Vrijheden**, ta un dia di fiesta surnameño ku ta selebra e abolishon di sklabitut. E ta kai kada aña riba dia promé di yüli. Su nòmber ta originá di Sranantongo i ta nifika literalmente “kadena kibrá”. E dia tambe ta konosí komo *Manspasi Dei* of *Prisiri Manspasi*. Na 1955, bou di gobièrnu di premier Johan Ferrier, ta proklamá e fecha promé di yüli dia di fiesta ofisial i dia liber na Sürnam.

Ta selebra Ketikoti tambe na Hulanda i riba e islanan ku antes tabata forma parti di Antias Hulandes. Na Aruba, Kòrsou i Boneiru ta yama dia promé di yüli "Dia di Emansipashon" i na Saba, Sint Eustatius i Sint Maarten "Emancipation Day". Na desèmber 2023 Ketikoti a wòrdu añadí na e lista 'Inventario di herensia inmaterial kultural di Hulanda'.

## Orígen
Dia promé di yüli 1863 Reino Hulandes a abolí sklabitut na Sürnam i Antias Hulandes. Mas ku 45.000 katibu a keda liberá, di kual alrededor di 30.000 pa 35.000 na Sürnam i 12.000 na Antias Hulandes. Doñonan di katibu a risibí un kompensashon di 300 florin pa katibu na Sürnam; na Antias 150 te 250 florin. E katibunan liberá mes no a risibí ningun rekompensa i tabata mará na keda traha 10 aña pa nan eks-doño; motivo pa kual na libertat a bai na vigor na 1873..
2 di yüli

**2 di yüli** ta e di 183 dia di aña (184 den un schrikkeljaar) riba e kalènder gregoriano. Ta resta 182 dia pa e aña terminá.

## A sosodé
* 1951 - Segun e lei di ERNA den tur teritorio insular di Antias Hulandes, Aruba, Boneiru, Kòrsou i Islariba, e Konseho Insular a kuminsa funshoná i kada un a tene su promé reunion. 
* 1984 - Konseho Insular di Kòrsou a akseptá ofisialmente e Bandera di Kòrsou.

## A nase
* 1929 - René Römer († 2003), gobernador di Antia Hulandes (1983-1989). 
* 1984 - Wladimir (Coco) Balentien, pelotero kurasoleño.

## A fayesé

## A selebrá/konmemorá
*  - Dia di Bandera
3 di yüli

**3 di yüli** ta e di 184 dia di aña (185 den un schrikkeljaar) riba e kalènder gregoriano. Ta resta 181 dia pa e aña terminá.

## A sosodé

## A nase
* 1973 - Leona Marlin-Romeo, polítiko i promé minister di Sint Maarten (2018-2019)
* 1984 - Churandy Martina, atleta di Kòrsou

## A fayesé
* 2001 - Aletta Beaujon (68), poeta di Karibe Hulandes. 

## A selebrá/konmemorá
4 di yüli

**4 di yüli** ta e di 185 dia di aña (186 den un schrikkeljaar) riba e kalènder gregoriano. Ta resta 180 dia pa e aña terminá.

## A sosodé

## A nase
* 1928 - Boy Rozendal (†2003), polítiko kurasoleño i promé minister di Antias Hulandes (1977-1979).
* 1960 - Luc Alofs, antropólogo kultural, historiadó i eskritor hulandes-arubano.
* 1991 - Sarah-Quita Offringa, koredó profeshonal arubiano den deporte di windsurf.

## A fayesé

## A selebrá/konmemorá
*  - Dia di Independensia (*Fourth of July*)
Juancho Evertsz

**Juan Miguel Gregorio (Juancho) Evertsz** (☆ 8 di mart 1923 na Willemstad – † 30 di aprel 2008 na Kòrsou) tabata un polítiko kurasoleño i lider di Partido Nashonal di Pueblo (PNP). E tabata promé minister di Antias Hulandes di 1973 pa 1977. Previamente e tabata miembro di Parlamento di Antias Hulandes di 29 di sèptèmber 1969 te 20 di desèmber 1973 i miembro di Konseho Insular di Kòrsou di 1952 te 1961. Den tur dos órgano el a fungi komo lider di frakshon pa partido PNP. Na 1966 Evertsz tabata un di e fundadónan di Union Reformista Antiano (URA), partido ku a unifiká ku NVP na 1970.

## Biografia
Juancho Evertsz a optené su MULO-diploma na 1941 i shete aña despues su diploma di "adjunct-commies". Despues el a fungi di 1949 te 1951 komo secretario-general di Union Nashonal di Trahadó di Haf i Union Maritimo Curasoleño (Sindikato Nashonal di Trahadónan di Haf i Sindicato Maritimo Kòrsou). Di 1952 pa 1961 e tabata miembro di Konseho Insular di Kòrsou, unda e tabata lider di frakshon di NVP. Durante e periodo aki e tabata tambe diputado di finansa i bibienda pa Kòrsou di 1955 pa 1960. Na final di 1965, Juancho Evertsz, huntu ku Edsel (Papy) Jesurun i Richard Pieternella, tabata ko-fundadó di e partido polítiko Union Reformista Antiano (URA), ku despues a uni ku e partido NVP i referí pa algun tempu komo "NVP-U". Di 1967 pa 1973 el a bolbe como miembro di Konseho Insular. Banda di esaki el a wordo eligi den Parlamento di Antias Hulandes na 1969. For di desèmber 1973 pa sèptèmber 1977 e tabata promé minister di Antias Hulandes. Despues di a distansia su mes di e partido el a funda na 1979 e partido polítiko Akshon, ku a partisipá sin éksito den e elekshonnan parlamentario. Na 1982 el a regresá na su partido bieu.
SV Dakota

**SV Dakota** (oficialmente *Sport Vereniging Dakota*) ta un club di futbol di e bario di Dakota na Oranjestad, Aruba. E club, tambe conoci como *Abehanan di Dakota*, ta hunga den e Division di Honor, e liga mas importante den futbol Arubano y a corona 17 biaha campeon.

## Historia
SV Dakota a ser funda dia 15 di juli 1947 pa Salomon de Castro. Huntu cu Racing Club Aruba, e ta un di e clubnan mas exitoso na Aruba. Den e final di e temporada 2021/2022 pa prome biaha desde 1983 e ta derota Racing Club Aruba (4:2).  

E organisacion ta conta cu mas o menos 175 hungado di tur edad for di seccion di Mini Baby, Baby, LIFIDA A y B, Junioren, Damas te Division di Honor. Den Division di Honor, e club a titula 17 biaha campeon den e campeonato nacional di AVB. Division di Honor ta conta cu un ekipo di 25 hungado y cuater staf tecnico.

Na nivel internacional el a participa den un torneo continental, Champions Cup di CONCACAF, unda el a keda elimina den di dos ronda dor di SV Robinhood di Surinam.
Siendo campeon di futbol division di honor na aña 2022, e ekipo a representa Aruba den e Caribbean Club Shield 2023 di CONCACAF.

## Lista di Honor
**[[Division di Honor (Aruba)|Division di Honor]]: 17**
* campeon na 1961, 1962, 1963, 1965, 1966, 1969, 1970, 1971, 1974, 1976, 1980, 1981, 1982, 1983, 1995, 2018, 2022
* subcampeon na 1979, 1984, 1985, 1988, 1991, 1998, 2000, 2016, 2023, 2024, 2025

**Copa Juliana: 6**
* campeon na 1960, 1962, 1963, 1967, 1968, 1969

**[[Copa Betico Croes]]: 4**
* campeon na 2007, 2019, 2025, 2026
* finalista na 2012, 2017, 2018, 2020

**[[Kopa antiano|Copa Antiano]]** 
* finalista na 1962, 1963, 1970, 1983

## Participacion den torneonan CONCACAF
***[[CONCACAF]] Champions Cup: 1**
:: 1983&nbsp;– di dos buelta di cualificacion; derota 5-1 contra SV Robinhood /  

***[[CONCACAF]] Caribbean Club Shield: 2 **
:: 2019&nbsp;– di tres den Grupo D
:: 2023&nbsp;– di dos den Grupo D

## (Ex)-hungado destaca
*  David Abdul
*  Eric Abdul
*  Josh Gross
*  Nickenson Paul

## Mira tambe
* Lista di club di futbol na Aruba

## Link externo
* Aruba- List of Cup Winners
* Aruba - List of Champions
* SV Dakota
5 di yüli

**5 di yüli** ta e di 186 dia di aña (187 den un schrikkeljaar) riba e kalènder gregoriano. Ta resta 179 dia pa e aña terminá.

## A sosodé
* 1811 - Venezuela ta independisá di Spaña.
* 1922 - Na Hulanda a tene e promé elekshon di Tweede Kamer unda hende muhé por vota.
* 1954 - Na Merka, Elvis Presley ta graba su promé kansion *"That's All Right"*.
* 1969 - Despues di e welga di Trinta di Mei na Willemstad, Kòrsou a funda e partido polítiko Frente Obrero i Liberashon 30 di mei (FOL).
* 1975 - Kabo Verde ta independisá di Portugal.
* 1980 - Abolishon di sklabitut na Mauretania.

## A nase
* 1966 - Glenbert Croes, polítiko arubano

## A fayesé

## A selebrá/konmemorá
*  - Dia di Konstitushon
*  - Dia di Independensia
SV Estrella

**SV Estrella** (oficialmente *Sport Vereniging Estrella*) ta un club di futbol di e bario di Papilon den Santa Cruz, Aruba. E ta hunga den e Division di Honor y a titula 12 biaha campeon nacional. E ta e ekipo Arubano cu mihor prestacion riba nivel internacional y ta pertenece na e tres grandinan den futbol na Aruba, hunto cu RCA y Dakota.

## Historia
SV Estrella a ser funda dia 1 di september 1948 na Santa Cruz, inicialmente bou di e nomber *Sint Jozefbond "Estrella"*. Fundadonan tabata Laudoro Wester, frère Fredericus y algun otro frères. Frère Fredericus tabata e prome presidente. E club ta inaugura su propio veld di bala na 1949 y su propio edificio na 1955. Tanto pafor como paden e tabata organisa actividadnan deportivo, entre nan biljart, pingpong, ahedrez, domino, futbol, softbol, basketbol i volleybol. Tambe tabatin comedia y celebracion di Carnaval. Bou presidencia di Eddy Werleman a lanta stichting Frère Fredericus na 1997 pa renoba e clubhuis y haci e club funciona atrobe. 

Desde su inicio SV Estrella tabata activo cu un ekipo di futbol, division junioren y a cuminsa participa na e torneonan di AVB na 1949. Na aña 1952 e ekipo ta titula campeon na varios ocacion, promoviendo na aña 1957 pa e liga maximo, Division di Honor. A haci uso di entrenadornan manera Juan Briezen, Angel Botta, frère Paulus, Chinto Werleman, Fenchi Dubero y Dodo Franken. Estrella a corona campeon di Aruba na 12 ocacion, principalmente durante decada ochenta y nobenta di siglo 20. E ta un di e dos unico ekipo Arubano cu a bira campeon di Antias Hulandes ora Aruba tabata un parti constituyente di esaki. Danki na e titulo aki Estrella tabata e prome club Arubano pa participa na 1971 na CONCACAF Champions Cup, alcansando final di e torneo den su unico participacion. Durante e torneo el a provecha di e derota di su contrincante den e fase preliminario pasando pa e fase di grupo, unda el a termina den ultimo posicion sin anota punto. Den exterior e club ta bira tambe conoci dor di su bishita na paisnan manera Costa Rica, Venezuela, Colombia y Guatemala.

## Lista di Honor
**[[Division di Honor (Aruba)|Division di Honor]]: 12**
* campeon na 1968, 1973, 1977, 1985, 1988, 1989, 1990, 1992, 1996, 1998, 1999, 2006
* subcampeon na 1960, 1961, 1966, 1968, 1970, 1971, 1972, 1974, 1976, 1978, 1981, 1987, 1995, 2003, 2010, 2015

**[[Copa Betico Croes]]: 2**
* campeon na 2014, 2018
* finalista na 2007, 2009

**[[Kopa antiano|Copa Antiano]]: 1** 
* campeon na 1970
* finalista na 1968, 1969

## Participacion den CONCACAF
***[[CONCACAF]] Champions League: 1**
* 1971 - Rondo final

## (Ex)-hungado destaca
*  Dechi Bislip
*  Juju Rasmijn

## Mira tambe
* Lista di club di futbol na Aruba

## Link externo
* Página oficial
* Aruba- List of Cup Winners
* Aruba - List of Champions
* Dutch Antilles - List of Foundation Dates
* Dutch Antilles - List of Champions
* SV Estrella
Charetti America-Francisca

**Charetti Maria America-Francisca** (☆ 13 di aprel 1981 na Kòrsou) ta un polítiko kurasoleño di partido Movementu Futuro Kòrsou (MFK). Desde 9 di yüni 2025, e ta Minister di Desaroyo Sosial, Labor i Bienestar (SOAW) di Kòrsou. Anteriormente, entre 11 di mei 2021 i 11 di mei 2025, el a fungi komo presidente di Parlamento di Kòrsou. Den mesun periodo 2021–2023, e tabata miembro aktivo di e parlamento.

## Bida
Charetti America-Francisca ta yu di Vilma Francisca i Harry Felipa i a lanta den e bario di Pretu den De Savaan, un bario humilde na Kòrsou. Después di a kaba Maria College, el a bai Maria Immaculata Lyceum i despues a studia *business management* na Academie voor Bedrijfsmanagement. Su karera profesional a kuminsá den sektor bankario, pero mas dilanti el a dediká su mes na trabou sosial komo konsehero familiar i lider spiritual.

America-Francisca ta fundadó di Curaçao Charity Foundation i ko-fundadó di Curaçao Youth Care Foundation. Na 2000 el a kasa ku Andy America i huntu nan tin sinku yu. E pareha ta organisá konferensianan pa parehanan i ta guia komunidat kristian den diferente aktividatnan relashoná ku fe i famia.

### Polítika
America-Francisca a drenta na polítika durante e elekshon di 2016, riba lista di MFK, kaminda e a logra 208 voto personal i a sirbi komo parlamentario pa un periodo di shete luna. Na e elekshon di 2017, e ta alkansa 487 voto, pero no ta logra mantene su asiento. Durante e elekshon di 2021, e ta kandidato nr.3 i ta optené 732 voto personal. E ta bolbe na parlamento i den e promé reunion ta keda elegí unanimemente komo presidente di Parlamento i susesor di Ana-Maria Pauletta. Den elekshon di 2025 e tabata kandidato nr.4 riba lista di MFK i a logra 1.243 voto personal. Dia 9 di yüni 2025, el a huramentá komo Minister di Desaroyo Sosial, Labor i Bienestar den gabinete Pisas III.
6 di yüli

**6 di yüli** ta e di 187 dia di aña (188 den un schrikkeljaar) riba e kalènder gregoriano. Ta resta 178 dia pa e aña terminá.

## A sosodé
* 1964 - Malawi ta independisá di Reino Uni.

## A nase
* 1782 - Luis Brion († 1821), militar, negosiante, patriota di Kòrsou. 
* 1906 - Frida Kahlo († 1954), artista surrealistiko mehikano.
* 1921 - Nancy Reagan († 2016), aktris di sine merikano i *First Lady of the United States* di 1981 pa 1989.

## A fayesé

## A selebrá/konmemorá
7 di yüli

**7 di yüli** ta e di 188 dia di aña (189 den un schrikkeljaar) riba e kalènder gregoriano. Ta resta 177 dia pa e aña terminá.

## A sosodé
* 1910 - Dilanti kosta di Kòrsou e barku hulandes *Gouverneur van Heerdt* ta noufragá. Esaki ta resulta den nuebe morto, entre nan gezaghebber di Boneiru: Arend Evert van den Brandhof.

## A nase
* 1961 - Carlos Bislip, músiko i perkusionista arubano.
* 1967 - Edison Rijna, gezaghebber di Boneiru (2014-2023)

## A fayesé

## A selebrá/konmemorá
8 di yüli

**8 di yüli** ta e di 189 dia di aña (190 den un schrikkeljaar) riba e kalènder gregoriano. Ta resta 176 dia pa e aña terminá.

## A sosodé
* 1823 - Den serkania di Klein Kòrsou e barku di bela *Enterprise* ta noufragá. Tur tripulante ta sobrebibí.
* 1933 - Ta noufragá den serkania di Kòrsou e bapor hulandes *Julio Maria*. Sinku morto ta kai.

## A nase

## A fayesé

## A selebrá/konmemorá
9 di yüli

**9 di yüli** ta e di 190 dia di aña (191 den un schrikkeljaar) riba e kalènder gregoriano. Ta resta 175 dia pa e aña terminá.

## A sosodé
* 1816 - Ta deklará independensia di Argentina (*Provincias Unidas en Sud América*) di e monarkia spaño.

## A nase
* 1864 - Rebecca Cohen Henriquez († 1935), figura importante den Kòrsou su bida sosial i kultural.

## A fayesé

## A selebrá/konmemorá
SV Real Rincon

**SV Real Rincon** òf **Real Rincon** (ofisialmente *Sport Vereniging Real Rincon*) ta un klup di futbòl di Rincon, Boneiru. E ta hunga den e Liga Boneiru, e liga mas importante di Federashon Futbòl Boneriano (FFB). 

## Historia
E klup a wòrdu fundá dia 15 di mart 1960 na Rincon. E ta hunga, meskos ku SV Vespo di Rincon, den Stadion Antonio Trenidat. El a titulá kampeon den e Liga Boneiru na 13 okashon, di kual sinku bes konsekutivo desde 2017 (ekskluyendo 2020 pa motibu di kanselashon di e torneo). El a titulá supkampeon na 14 okashon i tambe supkampeon na 2 okashon den e kampeonato di Sekshon Pagá di Kòrsou. Komo kampeon i supkampeon di Boneiru el a partisipa den e Kopa antiano. 

### Internashonal
Real Rincon a kompetí den kompetensia di klupnan internashonal di CONCACAF pa promé biaha na 2018 durante e edishon inougural di Caribbean Club Shield. Den e torneo Rincon a keda na di tres lugá, ganando bròns, despues di enkabesá su grupo den e promé etapa i derotando SV Deportivo Nacional di Aruba den e partido di terser lugá.

## Lista di Honor
**[[Liga Boneiru]]: 13**
* kampeon na in 1971/1972, 1973, 1979, 1986, 1996, 1997, 2003/2004, 2014, 2017, 2018, 2019, 2021, 2022, 2023/2024
* finalista na 1969, 1975, 1976, 1977, 1978, 1981, 1984, 1991, 2002, 2007, 2008, 2009, 2010, 2013

**[[Kopa MCB]]: 4** 
* kampeon na 2012, 2013, 2014, 2015

**[[Kopa ABC]]: 1** 
* kampeon na 2018
* finalista na 2017

**[[CONCACAF]] [[Caribbean Club Shield]]**
* bròns na 2018

## (Eks-)hungado destaká
*  Ayrton Cicilia
*  Rilove Janga (2018-2023)
*  Jonas Lefeber
*  Jamison Sint Jago

## Mira tambe
* Lista di klup di futbòl na Boneiru
Nina den Heyer

**Nina Seline den Heyer** (☆ 22 di aprel 1978 na Kòrsou) ta diputado i miembro di Kolegio Ehekutivo di Boneiru desde 31 di òktober 2023. Anteriormente e tabata diputado pa Komunidat i Kuido di 2019 te 2022. E ta un eks-polítiko di MPB i na 2019 e tabata e promé muhé pa saka e mayó kandidat di voto den elekshon di Konseho Insular di Boneiru. 

## Bida
Nina den Heyer ta nase i lanta na Kòrsou. E ta yu di un mama boneriano i un tata hulandes, nasí na Kòrsou.  Ku 19 aña e ta bai studia na Hulanda, entre otro na Universidat di Leiden. Na 2013 e ta optené su Master den Trabou Sosial na University of Curaçao. Fin di 2004 Den Heyer ta muda pa Boneiru i ta traha di 2005 pa 2011 komo konsehero di Kolegio Ehekutivo (BC) di entidat públiko Boneiru (OLB). Na 2011 e ta wòrdu nombrá hefe di e unidat Asuntunan Sosial i Labor (SZW) di RCN.

Despues di e bira miembro di Movementu di Pueblo Boneriano (MPB) bou di liderazgo di Elvis Tjin Asjoe e tabata brevemente miembro di Konseho Insular na 2016. Entre 2016 i 2018 e tabata diputado di Boneiru, promé ku e kartera di Structura Estatal i despues ku esun di Asuntunan Sosial, Enseñansa, Kultura, Salú i Hubentut. Den elekshon di Konseho Insular di 2019 e ta logra 1092 voto personal, mas ku tur otro kandidato di su propio i otro partido politiko.  Desde 8 di aprel 2019 e ta diputado pa Komunidat i Kuido den Kolegio Ehekutivo di Boneiru, sostené pa un koalishon di partidonan MPB i UPB. Na yüli 2022, mas ku 8 luna promé ku elekshon pa Konseho Insular, Den Heyer ta anunsia ku e no lo partisipa na esaki i lo bandona e arena polítiko. Despues di su retiro fin di november 2022 el a bolbe RCN komo hefe di Enseñansa, Kultura i Siensia (OCW).

Na òktober 2023, menos di un aña despues ku Den Heyer a bandona e Konseho Ehekutivo, ta keda anunsia su regreso den e Konseho Ehekutivo nobo, formá pa PDB, M21 i konsehal independiente Vrolijk tras di e kaida di e gobièrnu insular MPB-UPB dia 17 di òktober 2023.  E ta fungi komo diputado profeshonal (sin partido) desde 31 di òktober 2023 i ta enkargá ku e kartera di kuido i bienestar, kombatimentu di pobresa i bibienda.
10 di yüli

**10 di yüli** ta e di 191 dia di aña (192 den un schrikkeljaar) riba e kalènder gregoriano. Ta resta 174 dia pa e aña terminá.

## A sosodé
* 1938 - Na San Nicolas, Aruba, a funda Sosiedat Union Mutualista Boneriano, awendia mihó konosí komo Club Boneriano.
* 1973 - Bahamas ta haya independensia dentro di Mankomunidat britániko.

## A nase

## A fayesé
* 1983 - Angela Altagracia de Lannoy-Willems (70), polítiko di Kòrsou i promé muhé komo miembro di Parlamento di Antias Hulandes.

## A selebrá/konmemorá
*  - Dia di Independensia
12 di yüli

**12 di yüli** ta e di 193 dia di aña (194 den un schrikkeljaar) riba e kalènder gregoriano. Ta resta 172 dia pa e aña terminá.

## A sosodé
* 1941 - Na Aruba a lanta Arubaanse Padvinders Gilde (APG). Inisialmente e tabata kai bou di Nederlandse Padvinders Gilde.
* 2024 - Den un desishon históriko Korte Supremo a dikta ku mester permiti matrimonio entre personanan di e mesun sekso na Aruba i Kòrsou. 

## A nase
* 1967 - Luis Abinader, ekonomista i politiko dominikano

## A fayesé

## A selebrá/konmemorá
* Kiribati - Dia di Independensia
11 di yüli

**11 di yüli** ta e di 192 dia di aña (193 den un schrikkeljaar) riba e kalènder gregoriano. Ta resta 173 dia pa e aña terminá.

## A sosodé

## A nase

* 1974 - Alydia Wever, bailadó, koreógrafo i artista teatral di Aruba.

## A fayesé
* 2018 - Oscar Henriquez (91), polítiko, gobernante, komersiante i empresario arubano.
* 2022 - Diana Lebacs (74), poeta, eskritor, aktris, dosente di Kòrsou

## A selebrá/konmemorá
* Dia Mundial di Poblashon
13 di yüli

**13 di yüli** ta e di 194 dia di aña (195 den un schrikkeljaar) riba e kalènder gregoriano. Ta resta 171 dia pa e aña terminá.

## A sosodé

## A nase
* 1978 - Dangui Oduber, polítiko arubano.

## A fayesé
* 1967 - Henny "Shon A" Eman (51), politiko arubano.

## A selebrá/konmemorá
George Maduro

**George John Lionel Maduro**  (n. 15 di yüli 1916 na Willemstad - f. 8 di febrüari 1945 na kampamentu di konsentrashon Dachau) tabata un studiante di lei di Kòrsou ku a sirbi ku distinshon komo ofisial militar den e bataya di Hulanda. Despues di e kapitulashon el a uni na e resistensia. Maduro ta wòrdu konsidera, banda di Boy Ecury, komo un di e figuranan di resistensia antiano mas importante den Guera Mundial II.

## Biografia
George Maduro ta nase na Willemstad, kapital di kolonia Kòrsou i Dependensianan (hulandes: *Curacao en Onderhorigheden*). E tabata e úniko yu di Joshua i Rebecca Maduro, di desendensia hudiu-sefardí.  

Maduro, studiante di lei na Universidat di Leiden, tabatin bintitres aña na momento ku Guera Mundial II a estayá na Oropa. Pa medio di dekreto real di 21 di november 1939 e ta wòrdu inkorporá den kabaleria hulandes komo teniente-reservista klase II. Durante e invashon aleman di Hulanda na 1940 e tabata stashoná na Den Haag i tabata bou di su mando ku a konkista "Villa Leeuwenbergh" den serkania di Leidschendam i a kapturá e parakaidistanan aleman. Ora e ehérsito hulandes a kapitulá, Maduro a wòrdu será komo prisonero di guera. Despues di rekuperá su libertat brevemente, e ta wòrdu kapturá di nobo i hiba na e prison Oranjehotel na Scheveningen. Ora ta lague bai mei aña despues, e invasor aleman tabata eksigí pa tur hudiu bisti un streya di David. Maduro a nenga i a uni su mes na e resistensia hulandes.

Na september 1943 el a sali ku Oncko Wttewaall van Stoetwegen pa Bélgika pa djei sigui biaha pa Spaña. Na kaminda nan ta wòrdu traishoná i e ta wòrdu gará di nobo, e biaha aki dor di Gestapo. Den prison di Saarbrüchen e ta hasi dos intento pa skapa ku Oncko. Ambos intento ta frakasá i e ta keda trasladá pa kampamentu di konsentrashon Dachau. Net prome ku e soldatnan merikano a liberá e kampamentu, Maduro ta fayesé di tífùs na e edat di 28 aña. Ta asumi ku e ta derá na e sementerio di e kampamentu.

## Kondekorashon i honor
*  - Kabayero ("ridder") den Orden Militar di Guillermo, e úniko hulandes karibense pa risibí esaki (1955).
*  - Krus Konmemorativo di Resistensia (*Verzetsherdenkingskruis*) otorgá despues di Guera Mundial II.
* Na Kòrsou tin desde 1946 un kaya ku e nòmber *George Maduroweg*.
* Madurodam, e siudat miniatura na Den Haag, ta karga su nòmber i a wòrdu realisá na 1952 pa su mayornan komo monumento pa George. 
* Na 2018 Amsterdam a duna un brug su nòmber: *George Madurobrug*.
* E Forward Operating Base di ministerio di Defensa, situá na Wacao, Kòrsou a keda asigná e nòmber *FOB Maduro* na 2023.
14 di yüli

**14 di yüli** ta e di 195 dia di aña (196 den un schrikkeljaar) riba e kalènder gregoriano. Ta resta 170 dia pa e aña terminá.

## A sosodé

## A nase
* 1944 - Ced Ride († 2021), kantante, músiko, kompositor, areglista, poeta, outor i pintor di Kòrsou
* 1960 - Fina Ferreira, bailarina i koreógrafo di Kòrsou.

## A fayesé
* 1999 - Grace Bareño (54), polítiko arubano
* 2021 - Ced Ride (77), kantante, musiko, kompositor, areglista, poeta, outor i pintor di Kòrsou

## A selebrá/konmemorá
* : Dia Nashonal (*quatorze juillet*)
* : Dia di Repúblika.
* : Dia di Bandera
15 di yüli

**15 di yüli** ta e di 196 dia di aña (197 den un schrikkeljaar) riba e kalènder gregoriano. Ta resta 169 dia pa e aña terminá.

## A sosodé
* 1919 - Na Kòrsou a funda CRKSV Jong Holland, e di dos klup di futbòl mas bieu di e isla.

* 1947 - Na Aruba a funda e asosiashon deportivo SV Dakota

## A nase
* 1916 - George Maduro († 1945), luchadó di resistensia di Kòrsou.
* 1947 - Jossy Brokke († 2025), kantante i kompositor arubano.
* 1977 - Miguel Mansur, polítiko arubano.

## A fayesé

## A selebrá/konmemorá
* Dia Mundial kontra di abuso di Adulto Mayo.
Angela Altagracia de Lannoy-Willems

**Angela Altagracia (Tata) de Lannoy-Willems** (☆ 31 di mei 1913 - † 10 di yüli 1983 na Kòrsou) tabata un polítiko di Kòrsou. Na 1949 e tabata e promé muhé ku a bira miembro di Parlamento di Antias Hulandes.

E elekshon di 17 di mart 1949 pa Parlamento di Antias Hulandes tabata esun promé teni bou di e derecho di voto universal ku a keda introdusí na 1948 mediante di un kambio den konstitushon.  Bou di e nomber di de Lannoy-Elisabeth e tabata postulá komo kandidato number 5 riba e lista di PNP. . Desde ku esaki a keda fundá na 1948 e tabata aktivo den e ala di damas di e partido. Inisialmente e no a keda elegí, risibiendo no mas ku 15 voto personal. Algun luna despues ora parlamentario Moises Frumencio da Costa Gomez a keda nombrá den e asina yamá *College van Algemeen Bestuur* (komparabel ku Konseho di Minister), de Lannoy-Willems ta huramentá dia 4 di ougùstùs 1949 komo su susesor i e promé miembro femenino di parlamento antiano. Hecho ku no tur hende tabata kontentu ku esaki e sali na kla ku e karikatura den "Loreto Real", un semanal satíriko, unda De Lannoy a keda portretá komo muhé sunu riba un buriko.

Na 1950 e ta wòrdu re-elegí i ta keda parlamentario te 13 di novèmber 1954.  Den elekshon pa Konseho Insular di Kòrsou na 1951 e ta sali e kandidato femenino ku mayó voto (33 voto personal). E tabata konsehal di 1951 te meimei di 1954, ora el a entrega su retiro.

De Lannoy-Willems tabata kasá ku Frank (Frenki) de Lannoy, kende na 1952 a wòrdu nombrá direktor di Landsloterij.

## Honor
* Despues di su fayesimentu Guillermo Rosario a publiká den korant na su memoria e poema *B'a habri porta pa sobrá*.
* Na 1989 e kaminda west di Koningin Julianabrug, antes *Santa Ana Bulevar*, ta haya su nòmber, *A. A. de Lannoy Willems Bulevar*.
* Na 1992 ta saka un stampia antiano ku su potret den e seri 'Hendenan famoso'.

## Mira tambe
* Derechi di voto di hende muhé na Antias Hulandes
Bèto Adriana

**Eduardo (Bèto) Adriana** (☆ 29 di yüli 1925 na Otrobanda - † 10 di aprel 1997 na Kòrsou) tabata un deportista kurasoleño i atleta olímpiko den ramo di atletismo, hisamentu di peso i deporte di tiru. E tabata un di e deportistanan mas destaká di Antias Hulandes ku un gran kantidat di logro nashonal i internashonal entre 1946 i dékada 1970.

## Bida
Nasí na Otrobanda Adriana ta lanta den bario di Santa Rosa. Ku 13 aña e ta kuminsa praktiká atletismo, entre otro tiramentu di sper i disko i pushamentu di bala di heru. Despues e ta pasa pa praktiká futbòl, bòkseo i hisamentu di peso. Durante un periodo kortiko e tabata trein bodybuilding i na 1949 a sali ganadó di e promé kompetensia di Mr. Curaçao. Despues di esei el a konsentra riba hisamentu di peso i desde 1965 tambe tabata praktiká deporte di tiru. Su karera deportivo ta span mas ku 55 aña.

Den pushamentu di bala di heru Adriana ta bira medayista di oro durante Kampeonato Sentroamerikano i di Karibe na Barranquilla den 1946; medayista di plata na Guatemala den 1950 i medayista di plata na San Juan den 1962. Den Weganan Sentroamerikano i di Karibe 1954 na Mexico el a kompetí den tantu pushamentu di bala di heru (atletismo) i hisamentu di peso i a gana oro den tur dos kompetensia.

Su mayor éksitonan Adriana e logra den deporte di hisamentu di peso i tabata wòrdu konsidera e miho pesista di tur tempu durante kampeonatonan mundial i regional. El a titulá kampeon di Kòrsou kategoria superpisá  di 1950 te 1965 (eksepto 1957) i tambe kampeon nashonal antiano stret di 1950 te 1965. Den hisamentu di peso el a gana tres medaya di bròns na Weganan Panamerikano entre 1955 i 1963. Na 1955 e ta termina number 5 den pushamentu di bala di heru. Adriana a representa Antias Hulandes na Weganan Olímpiko di Zomer, den deporte di hisa peso (1960, Roma) i deporte di tiru (1972, München). Na 1985 el a titulá kampeon, kategoria "English Match" durante e Kampeonato Antiano di Tiru na Kòrsou.

## Honor
Curaçaose Sport Federatie (CSF) a dediká e premiashon deportivo anual di mas altu di Kòrsou na su persona, esta: *Kopa Bèto Adriana*. Na 1998 Post di Antias Hulandes a saka su potret riba un stampia den e seri "Verdienstelijke personen".

## Link eksterno
* Profil Bèto Adriana, olympia.org
16 di yüli

**16 di yüli** ta e di 197 dia di aña (198 den un schrikkeljaar) riba e kalènder gregoriano. Ta resta 168 dia pa e aña terminá.

## A sosodé
* 1944 - Na San Nicolas, gezaghebber Wagemaker a habri ofisialmente e aeropuerto De Vuyst, ku ta karga e nòmber di e ofisial di komunikashon di Marina Real na Aruba i inisiadó di e aeropuerto privá, Pieter A. de Vuyst.
* 2025 - Jennifer Geerlings-Simons a bira e di dies presidente di Sürnam i e promé hende muhé den e funshon aki.

## A nase

## A fayesé
* 2003 - Celia Cruz (77), kantante di salsa
* 2019 - Don Mansur (76), ekonomista i empresario arubano.

## A selebrá/konmemorá
17 di yüli

**17 di yüli** ta e di 198 dia di aña (199 den un schrikkeljaar) riba e kalènder gregoriano. Ta resta 167 dia pa e aña terminá.

## A sosodé
* 1922 - Wèlga di trahadónan di haf di Kòrsou ku a resultá den disturbionan ku varios herido i dos morto.

## A nase
* 1827 - Henricus van Ewijk († 1886), vikario apostóliko di Kolonia Kòrsou (1869-1886).

## A fayesé

## A selebrá/konmemorá
*  - Dia di Independensia
*  - Dia di Sindikalismo
18 di yüli

**18 di yüli** ta e di 199 dia di aña (200 den un schrikkeljaar) riba e kalènder gregoriano. Ta resta 166 dia pa e aña terminá.

## A sosodé
* 1825 - Uruguay ta deklará independensia di Brasil.
* 1959 - E promé hotel luhoso na Aruba, Aruba Caribbean Hotel, a habri na Palm Beach. E hotel (for di 2015 operando komo Hilton Aruba Caribbean Resort & Casino) ta un pionero di e desaroyo di e sektor hotelero i turístiko arubano.
 
## A nase
* 1983 - Marvic Bermudez, entrenadó arubano di futbòl.

## A fayesé
* 1989 - Daniel Leo (51), polítiko arubano.

## A selebrá/konmemorá
19 di yüli

**19 di yüli** ta e di 200 dia di aña (201 den un schrikkeljaar) riba e kalènder gregoriano. Ta resta 165 dia pa e aña terminá.

## A sosodé
* 1908 - Na Hulanda ta funda e klup di futbòl Feyenoord.

## A nase

## A fayesé

## A selebrá/konmemorá
*  - Dia di Liberashon Nashonal
Paul Brenneker

**Paul Hubert Frans Brenneker** (☆ 7 di mei 1912 na Venlo, Hulanda – † 7 di febrüari 1996 na Willemstad, Kòrsou) tabata un mishonario, etnólogo i artista plástiko hulandes-kurasoleño.

## Bida
Na 1932 Brenneker a bira miembro di e Orden di Dominikano i dia 25 di yüli 1937 el a ordená komo saserdote. E ta yega Kòrsou na 1939. Di 1940 te 1946 e tabata kopastor di parokia San Bernardo na Kralendijk, Boneiru. Despues e tabata pastor na Marigot den e parti franses di e isla di Sint Maarten. Desde 1953 Brenneker tabata konsehero spiritual na Rustoord, e institushon sikiátriko na Kòrsou. 

Tabata eynan ku su interes ta krese pa e historia, kultura, tradishonnan i naturalesa di e Islanan ABC. Huntu ku su amigu, poeta, eskritor, artista plástiko i arkeólogo Elis Juliana, Brenneker tabata kolekshoná tur sorti di fuente ku tabata disponibel pa registra mas tantu posibel e kultura i historia. Un parti importante di e kolekshon, esta Kolekshon Zíkinza, ta bou di maneho di fundashon NAAM (*National Archeological and Anthropological Memory Management*) na Willemstad. Kolekshon Zíkinza ta referi na mas ku 1400 grabashon oudio di añanan ’50 i ’60 di siglo 20, ku ta kontené kantika, kuenta i rekuerdo di kurasoleñonan di edat mas avansá di e époka ei.

Brenneker ta e kompiladó i publisista di e seri di buki *[[Sambumbu]]*, ku ta un seri di dies tomo (den su forma original) riba e etnología di Aruba, Boneiru i Kòrsou. Tambe el a publiká riba e idioma  papiamentu i e folklor di e islanan. Komo artista Brenneker tabata pinta ilustrashonnan ku a wòrdu publiká, entre otro, den e korant Amigoe. 

Pa nan trabou pionero riba tereno di herensia kultural, espesialmente pa loke ta trata kompilashon i dokumentashon di informashon i konosimentu di hende grandi, Paul Brenneker, huntu ku Elis Juliana, a keda inkluí desde 2020 den e sinkuenta bentana históriko di e asina yamá Kanon di Kòrsou.

## Distinshon
Brenneker a wòrdu kondekorá komo "Kabayero" (*Ridder*) den Orden di Oranje-Nassau na 1960. El a risibí e Premio Cola Debrot na 1976 i e premio di e Fondo 'Johan Borgman' na 1992.

## Publikashonnan
* *Bonaire; geschiedenis* (1947)
* *Proverbionan Papiamentu* (1951)
* *Benta: dos cien cantica dje dushi tempu bieuw* (1959)
* *Sambumbu : volkskunde van Curaçao, Aruba en Bonaire* 
* *1001 Proverbio na Papiamentu*
* *Curaçaoensia: folkloristische aantekeningen over Curaçao* (1961)
* *Missiemethodiek* (1962)
* *Proverbio* (1963)
* *Morde Supla* (1968)
* *Pipita* (1970)
* *Denksels over armoede* (1975)
* *Geneeskrachtige kruiden van de Antillen* (1976)
* *Mil palabra poko usa* (1978)
* *Brua* (1986)

## Link eksterno
* https://www.sambumbu.com/